CELEX: C2005/057/30
Language: da
Date: 2005-03-05 00:00:00
Title: Sag C-518/04: Sag anlagt den 21. december 2004 af Kommissionen for De Europæiske Fællesskaber mod Den Hellenske Republik

5.3.2005   
            
            
               DA
            
            
               Den Europæiske Unions Tidende
            
            
               C 57/15
            
         Sag anlagt den 21. december 2004 af Kommissionen for De Europæiske Fællesskaber mod Den Hellenske Republik
   (Sag C-518/04)
   (2005/C 57/30)
   Processprog: græsk
   Ved De Europæiske Fællesskabers Domstol er der den 21. december 2004 anlagt sag mod Den Hellenske Republik af Kommissionen for De Europæiske Fællesskaber ved juridisk konsulent M. Van Beek og M. Konstantinidis, Kommissionens juridiske tjeneste.
   Kommissionen har nedlagt følgende påstande:
   
               —
            
            
               Det fastslås, at Den Hellenske Republik har tilsidesat sine forpligtelser i henhold til artikel 12, stk. 1, litra b) og d), i direktiv 92/43/EØF om bevaring af naturtyper samt vilde dyr og planter, idet den ikke har truffet egnede foranstaltninger til indførelse og anvendelse af en effektiv streng beskyttelsesordning for Vipera schweizeri-hugorme på Milos med henblik på at undgå enhver forsætlig forstyrrelse af disse arter, i særdeleshed i perioder, hvor dyrene yngler, udviser yngelpleje og overvintrer, såvel som enhver beskadigelse eller ødelæggelse af yngle- eller rasteområder
            
         
               —
            
            
               Den Hellenske Republik tilpligtes at betale sagens omkostninger.
            
         Søgsmålsgrunde og væsentligste argumenter:
   Formålet med Rådets direktiv 92/43/EØF af 21. maj 1992 om bevaring af naturtyper samt vilde dyr og planter (1) er at bidrage til at sikre den biologiske diversitet ved at bevare naturtyperne samt de vilde dyr og planter inden for det af medlemsstaternes område i Europa, hvor Traktaten finder anvendelse.
   Denne sag vedrører den græske regerings manglende indførelse og anvendelse af en streng ordning til beskyttelse af krybdyrarten Vipera schweizeri (hugorm) på øen Milos.
   Kommissionen har nedlagt påstand om, at det fastslås, at Den Hellenske Republik har tilsidesat sine forpligtelser i henhold til artikel 12, stk. 1, litra b) og d), i direktiv 92/43/EØF om bevaring af naturtyper samt vilde dyr og planter, idet den ikke har truffet egnede foranstaltninger til indførelse og anvendelse af en effektiv streng beskyttelsesordning for Vipera schweizeri-hugorme på Milos med henblik på at undgå enhver forsætlig forstyrrelse af disse arter, i særdeleshed i perioder, hvor dyrene yngler, udviser yngelpleje og overvintrer, såvel som enhver beskadigelse eller ødelæggelse af yngle- eller rasteområder.
   
      (1)  EFT L 206, af 22.7.1992, s. 7.